CELEX: 32013R1039
Language: hr
Date: 2013-10-24 00:00:00
Title: Provedbena uredba Komisije (EU) br. 1039/2013 оd 24. listopada 2013. o odobrenju nonanske kiseline kao postojeće aktivne tvari za uporabu u biocidnim proizvodima za vrstu proizvoda 2 Tekst značajan za EGP

25.10.2013   
            
            
               HR
            
            
               Službeni list Europske unije
            
            
               L 283/43
            
         PROVEDBENA UREDBA KOMISIJE (EU) br. 1039/2013
   оd 24. listopada 2013.
   o odobrenju nonanske kiseline kao postojeće aktivne tvari za uporabu u biocidnim proizvodima za vrstu proizvoda 2
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:
   
               (1)
            
            
               Uredbom Komisije (EZ) br. 1451/2007 (2) utvrđen je popis aktivnih tvari koje treba ocijeniti radi njihovog mogućeg uvrštavanja u Prilog I., I.A ili I.B Direktivi 98/8/EZ Europskog parlamenta i Vijeća (3). Na tom se popisu nalazi i nonanska kiselina.
            
         
               (2)
            
            
               Nonanska kiselina je Direktivom Komisije 2012/41/EU (4) uvrštena u Prilog I. Direktivi 98/8/EZ za uporabu u vrsti proizvoda 2 i stoga se smatra odobrenom za tu vrstu proizvoda na temelju članka 86. Uredbe (EU) br. 528/2012.
            
         
               (3)
            
            
               Nadalje, nonanska kiselina je ocijenjena u skladu s člankom 11. stavkom 2. Direktive 98/8/EZ za uporabu u vrsti proizvoda 10, sredstvima za zaštitu zidarskih proizvoda, kako su definirana u Prilogu V. toj Direktivi. Ocjena je obuhvaćala uporabu kao algicid koji se koristi za zaštitu građevinskih materijala. Za tu specifičnu uporabu sada služe proizvodi vrste 2, kako je utvrđeno u Prilogu V. Uredbi (EU) br. 528/2012.
            
         
               (4)
            
            
               Austrija je imenovana državom članicom izvjestiteljicom te je 3. travnja 2012. u skladu s člankom 14. stavcima 4. i 6. Uredbe (EZ) br. 1451/2007 Komisiji podnijela izvješće nadležnog tijela zajedno s preporukom.
            
         
               (5)
            
            
               Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi te revizije uvršteni su 27. rujna 2013. u izvješće o ocjeni u okviru Stalnog odbora za biocidne proizvode.
            
         
               (6)
            
            
               Izvješće je pokazalo da se može očekivati da će biocidni proizvodi koji se koriste kao algicidi za zaštitu građevinskih materijala i koji sadrže nonansku kiselinu zadovoljiti uvjete propisane člankom 5. Direktive 98/8/EZ.
            
         
               (7)
            
            
               Postojeće odobrenje nonanske kiseline za uporabu u vrsti proizvoda 2 ne obuhvaća uvjete koji su rezultat ocjene proizvoda koji se koriste kao algicidi za zaštitu građevinskih materijala. Stoga je primjereno dopuniti postojeće odobrenje tim uvjetima. Kako bi se svim zainteresiranim stranama omogućilo da se pripreme za zadovoljavanje novih uvjeta koji proizlaze iz nedavnog redefiniranja biocidnih vrsta proizvoda, primjereno je izmijeniti datum odobrenja koji je izvorno utvrdila Direktiva 2012/41/EU.
            
         
               (8)
            
            
               S obzirom na to da se ocjena nije odnosila na nanomaterijale, na temelju članka 4. stavka 4. Uredbe (EU) br. 528/2012 odobrenje ne bi trebalo obuhvaćati takve materijale.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za biocidne pripravke,
            
         DONIJELA JE OVU UREDBU:
   Članak 1.
   Nonanska kiselina odobrava se kao aktivna tvar za uporabu u biocidnim proizvodima za vrstu proizvoda 2, podložno specifikacijama, novim uvjetima i novom datumu odobrenja iz Priloga ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 167, 27.6.2012., str. 1.
   
      (2)  Uredba Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (SL L 325, 11.12.2007., str. 3.).
   
      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
   
      (4)  Direktiva Komisije 2012/41/EU od 26. studenoga 2012. o izmjeni Direktive 98/8/EZ Europskog parlamenta i Vijeća kako bi se uvrštenje aktivne tvari nonanske kiseline u Prilogu I. toj Direktivi proširilo na vrste pripravaka 2 (SL L 327, 27.11.2012., str. 28.).
   
      PRILOG
      
                  Zajednički naziv
               
               
                  Naziv IUPAC
                  Identifikacijski brojevi
               
               
                  Najmanji stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebni uvjeti (2)
                  
               
            
                  Nonanska kiselina, pelargonična kiselina
               
               
                  Naziv IUPAC: Nonanska kiselina
                  EZ br.: 203-931-2
                  CAS br.: 112-05-0
               
               
                  896 g/kg
               
               
                  1. listopada 2015.
               
               
                  30. rujna 2025.
               
               
                  2
               
               
                  Pri ocjenjivanju proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, ali koja nije proučena u okviru procjene rizika aktivne tvari na razini Unije.
                  Odobrenja podliježu sljedećim uvjetima:
                  
                              1.
                           
                           
                              Osim ako se u zahtjevu za odobrenje proizvoda može dokazati da se na drugi način može smanjiti rizike za ljudsko zdravlje na prihvatljivu razinu, odobrenje podliježe sljedećim uvjetima:
                              
                                          (a)
                                       
                                       
                                          upute za uporabu kojima se objašnjava kako što više smanjiti izlaganje aerosolima;
                                       
                                    
                                          (b)
                                       
                                       
                                          odobrenja proizvoda za neprofesionalne korisnike ovise o tome da je ambalaža napravljena kako bi se što više smanjilo izlaganje korisnika.
                                       
                                    
                        
                              2.
                           
                           
                              Odobrenja proizvoda koji se koriste kao algicidi za sanaciju građevinskih materijala na otvorenom ovise o sigurnim radnim postupcima i mjerama za smanjenje rizika kako bi se zaštitilo okoliš.
                           
                        
            
         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjeni koja je napravljena u skladu s člankom 8. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.
      
         (2)  Za provedbu općih načela Priloga VI. Uredbi (EU) br. 528/2012, sadržaj i zaključci izvješća o ocjeni nalaze se na web-mjestu Komisije: http://ec.europa.eu/comm/environment/biocides/index.htm